Source: http://birosag.hu/media/aktualis/birosagi-epuletek-egykor-es-ma
Timestamp: 2017-03-30 04:44:58+00:00

Document:
„Bírósági épületek egykor és ma” | BÍRÓSÁG
Jelenlegi helyCímlap › „Bírósági épületek egykor és ma”
„Bírósági épületek egykor és ma”
2013. ápr. 05. - 10:49, OBH-Sajto2 A Kúria eredeti épületébe történő visszaköltözésének jegyében „Bírósági épületek egykor és ma” címmel építészeti konferenciát rendezett a Kúria és az Országos Bírósági Hivatal a Magyar Néprajzi Múzeumban, 2013. április 5-én.
A konferenciát Dr. Handó Tünde, az OBH elnöke köszöntötte és nyitotta meg. Dr. Zumbok Ferenc kormánybiztos a Kúriának az Igazságügyi Palotába történő visszaköltözésére vonatkozó kormányzati elképzeléseket ismertette.
Bugár-Mészáros Károly építészettörténész az Igazságügyi Palota múltjából szemelvényeket, érdekességeket mutatott be a jelenlévőknek.
Az Igazságügyi Palota funkcióváltozásainak képes története címmel Dr. Granasztói Péter történész, néprajzkutató tartott előadást.
Majd a Pesti Központi Kerületi Bíróság 1999-2010 közötti felújítási munkálatairól Dr. Fazekas Sándor, a Fővárosi Törvényszék elnöke tartott előadást.
A Győri Ítélőtábla épületét Patartics Zorán építész, míg a Fonyódi Járásbíróság tervezését, megvalósítását Horváth Zsolt építész ismertette.
Dr. Darák Péter, a Kúria elnöke és Dr. Kemecsi Lajos, a Néprajzi Múzeum főigazgatójának beszéde után a konferencia záróeseményeként felavatták a Justitia szobor eredeti helyén a szobrot ábrázoló molinót. Az Országos Bírósági Hivatal elnökének és a Kúria elnökének beszédét a névre kattintva olvashatja el.
A konferenciáról készült képeket ide kattintva tekinthetik meg.

References: BÍRÓSÁG

 Kúria 
 Kúria 
 Bíróság 
 Kúria 
 Kúria